Новаабраны патрыярх Сідрак нарадзіўся 19 жніўня 1955 году ў Цэнтральным Ягіпце. Навучаўся ў копцкай семінарыі, у 1980 годзе быў высьвячаны на сьвятара, затым зьдзяйсьняў душпастырскае служэньне ў патрыяршай япархіі. Пасьля навучаньня ў Папскім Грыгарыянскім універсітэце ў Рыме атрымаў ступень доктара дагматычнага багаслоўя, выкладаў у патрыяршай семінарыі, узначальваў катэхетычную камісію сваёй Царквы. У кастрычніку 2002 году быў абраны біскупам Эль-Міньі, а 15 лістапада атрымаў архірэйскія сьвячаньні.